משגר רקטות M-270 MLRS

משגר רקטות MLRS M-270 (ראשי תיבות באנגלית של Multiple-Launch Rocket System) הוא מערכת שיגור רקטות רב־קנית מתנייעת, על תובת נגמ"ש בראדלי מתוצרת לוקהיד מרטין, ארצות הברית. המערכת פותחה במיזם משותף עם מדינות אחדות בברית נאט"ו ובהן: ארצות הברית, בריטניה, צרפת וגרמניה. כינויו בחיל התותחנים הישראלי הוא "מנתץ".

== מבנה והנדסה ==

בחלק הקדמי של ה-M-270 MLRS ממוקם תא מפעיל המשמש גם כתא נהג ותא בקר ירי, ומאחור – משגר רקטות ניתן לצידוד הכולל שני תאי שיגור הנטענים על ידי מנוף אינטגרלי. כל תא שיגור יכול להכיל מארז שיגור ("פוד"). ה-M-270 MLRS בנוי כך שאת הכלי אפשר לחמש במארזים של רקטות מסוגים שונים, דבר המגדיל את מגוון החימושים, היכולות והמטרות של הכלי.

המארז הסטנדרטי כולל שישה צינורות לשיגור 6 רקטות 227 מ"מ בעלות טווח של כ-40 ק"מ. עם שני מארזי M26 יכול ה-M270 MLRS לשגר מטח של 12 רקטות ב-60 שניות. קיימות רקטות נוספות בשימוש בעלות טווח ארוך יותר, שגם אותן ניתן לשגר מה-M270 MLRS כגון ה־GMLRS בעלת הטווח של עד 70 ק"מ, ורקטת MGM-140 ATACMS Block IA בעלת טווח מרבי של 300 ק"מ. שתי הרקטות הנ"ל נמצאות בשימוש צבא ארצות הברית.

בשל היותו בנוי על תובה של נגמ"ש בראדלי ה-M-270 הוא בעל עבירות שטח וניידות מצוינת וזאת עקב השילוב בין עבירות השטח של כלי רכב זחלי למשקל קל יחסית (רק כ-25 טון) המאפשר נסיעה במהירות גבוהה.

כל כלי M-270 בנוי כך שהוא מסוגל לפעול באופן עצמאי, לקבל מטרות ממערכת השליטה והבקרה של כוחות הצבא (בצה"ל ממערך האיכון של חיל התותחנים), לבצע ירי מהיר של מספר רקטות ומיד לאחר מכן לשנות מיקום כדי להימנע מירי נגדי של אש נגד סוללות מצד האויב. גם הטעינה מחדש של ה-M-270 היא מהירה יחסית ונעשית באמצעות מנוף אינטגרלי המותקן מעל תאי השיגור ונראה כשתי מסגרות מתכת ריבועיות הנמצאות בחזית המשגר ובולטות החוצה.

<gallery widths="150">
קובץ:Multiple Launch Rocket System.jpg|משגר M270 MLRS
קובץ:Mlrs.jpg|מארז צינורות שיגור ל-MLRS המכיל 6 רקטות
קובץ:MLRS firing on the ranges at Otterburn. MOD 45158572.jpg|משגר MLRS מבצע ירי באימון
קובץ:MLRS in REFORGER 1985.jpg|משגר M270 MLRS באימון
קובץ:M270 MLRS Ps 529-3 Lippujuhlanpäivä 4.JPG|משגר MLRS בתצוגה
קובץ:M270 MLRS 058 09.jpg|משגר MLRS טעון בשתי כוורות בנות 6 רקטות כל אחת
קובץ:MLRS in Iraq, 2007.jpg|משגר MLRS משגר רקטת GMLRS מונחית
File:M270 MLRS Danish.jpg|משגר MLRS של צבא דנמרק מצודד את צריח המשגר
</gallery>

== מטרות וייעוד ==

ה-MLRS הוא מערכת ארטילריה רקטית ומשמש לירי ארטילרי בכינון עקיף לטווחים בינוניים ורחוקים (20–40 ק"מ בדרך כלל, ישנן רקטות עם טווח מוגדל) והוא יכול לשגר חימוש מגוון.

במלחמה כוללת ייעודו:
* השמדת מערכי אויב, כגון אוגדות שריון וסוללות ארטילריה, הפרושות בשטח פתוח ונרחב.
* אש נגד-סוללות: שיתוק והשמדת סוללות ארטילריה של האויב.
* מיסוך אש ואש רתק על מנת לאפשר תמרון קרקעי או חילוץ כוחות בשטח.
* ירי רקטות מתקנות מסלול, כגון ה"רומח", על מנת להשמיד מטרות נקודתיות נייחות.
* ירי ארטילרי לטווחים שונים.

==שימוש בעולם==
ה-MLRS M-270 נמצא בשרות צבאות רבים בברית נאט"ו ואחרים, הכוללים את צבא ארצות הברית, ישראל, בריטניה, בחריין, צרפת, גרמניה, יוון, איטליה, יפן, קוריאה הדרומית, נורווגיה, מצרים, טורקיה, פינלנד (נרכשו מדנמרק והולנד), אוקראינה (תרומה מבריטניה ונורווגיה).

=== שימוש במהלך הפלישה הרוסית לאוקראינה ===

==שימוש בצה"ל==
מנתץ M-270 MLRS בתצוגת [[יום העצמאות ה-66 לישראל, 2014, עם שלטי הסבר על הכלי.]]
בשנת 1994 נקלטה המערכת בחיל התותחנים הישראלי, שם הוקם עבורה מערך מקצועי נפרד, לרבות אימונים ומערכי הדרכה. למערכת ניתן השם "המנתץ" או פשוט "מנתץ", היות שמדובר במערכת הנשק הטקטית ההרסנית ביותר בצה"ל. בשנות ה-2000 עברה המערכת שורה של שיפורים ושדרוגים ישראליים, והתקנת מערכות בקרת אש מתקדמות מתוצרת ישראל.

השימוש המבצעי הראשון במנתץ בוצע רק 12 שנים לאחר קליטתו בצה"ל. ביולי 2006, במהלך מלחמת לבנון השנייה. כתוצאה מהשימוש בה, נפגעו עשרות משגרי קטיושות ונהרגו עשרות מחבלי חזבאללה וכ-24 אזרחים לבנונים, חלקם עקב פצצונות שנותרו לאחר המלחמה. השימוש ב-MLRS והשלכותיו עוררו ביקורת גדולה בעולם. בעקבות זאת הכחיש הרמטכ"ל, דן חלוץ, שהתיר ירי בקרבת ריכוזי אוכלוסייה, ואמר שהירי נעשה בניגוד לפקודתו.

לדברי מפקד ביחידה המפעילה את המערכת, במהלך מלחמת לבנון השנייה ירתה ישראל כ-1,800 רקטות מצרר שהתפרקו למעל למיליון פצצות. מעריכים שכ־2% מהן נותרו בשטח כנפלים. לאחר המלחמה אסף האו"ם כ־12 אלף פצצונות מצרר שלא התפוצצו, לפי טענות שונות גם בריכוזי אוכלוסייה. האו"ם טען שתעבור שנה שלמה עד שניתן יהיה לפרק את כל הנפלים. תוך כדי המלחמה, החליטו שר הביטחון והרמטכ"ל להקים ועדה בראשות האלוף גרשון הכהן לבדיקת הנושא. בעקבות מסקנות הוועדה, קבע הפרקליט הצבאי הראשי, תא"ל אביחי מנדלבליט כי השימוש שנעשה בחימוש מצרר תאם את עקרונות דיני הלחימה של המשפט הבין-לאומי.

במלחמה גם נעשה שימוש עולמי ראשון ברקטה ישראלית חדשה בשם רקטה מתקנת מסלול (רמ"מ) – רקטה בעלת רש"ק מצרר ודיוק גבוה ביחס לרקטה. בעקבות המלחמה בלבנון הוחלט להגביר את ההצטיידות ברקטות מתקנות מסלול מתוצרת התעשייה הצבאית.

רקטה נוספת שפותחה היא "רומח" – זוהי רקטה קטנה יותר, בעלת ראש קרב נפיץ ודיוק גבוה ביותר, שלמעשה היא טיל מונחה GPS, אשר נכנסה לשימוש מבצעי ב-2014.

ב-2016 נכנסה לשירות בצה"ל רקטת "רעם איתן". מדובר בדגם מתקדם יותר של הרקטה מתקנת מסלול והשיפור העיקרי בו הוא בפצצונות המצרר והקטנת אחוז הנפלים באופן משמעותי ל-0.01% בלבד.

באוקטובר 2023, במהלך מלחמת חרבות ברזל, השתמש צה"ל, לראשונה מאז 2006, במערכת 'מנתץ' בתקיפת אתר צבאי של חמאס ברצועת עזה באמצעות טילי רומח.

<gallery widths=200 heights=150>
תמונה:IDF-M270-MLRS-Israel-60.jpg|"מנתץ" חמוש במארז אימון ממוחשב בתצוגת חיל התותחנים של צה"ל
File:Flickr - Israel Defense Forces - The Israeli Developed MLRS Launcher in Action.jpg|"מנתץ" יורה רקטה בעת אימון של צה"ל
File:IDF-M270-MLRS-001.jpg|משגר רקטות MLRS "מנתץ" צה"לי
File:M270-MLRS-latrun-2016-3.jpg|מנתץ בתצוגת יום העצמאות ה-68. הפוד השמאלי הוא מארז 18 רקטות רומח, והפוד הימני הוא מארז 6 רקטות אימון.
File:Menatetz -- Our-IDF-2018-IZE-146 (30992975238).jpg|מנתץ בתערוכת צה"ל שלנו בחגיגות ה-70 למדינת ישראל ולצידו רקטת "רומח".
</gallery>

=== תחמושת ===
* רקטת M26 – רקטות מצרר תוצרת ארצות הברית, נקראות בצה"ל "מנתץ" ומוחלפות ברמ"ם הישראליות.
* רקטת אימון עם ראש קרב גבס.
* רקטה מתקנת מסלול/רעם איתן – רקטת מצרר ישראלית מדויקת תוצרת התעשייה הצבאית. ב-2016 נכנס לשירות דגם מתקדם יותר, "רעם איתן", ובו אחוז הנפלים קטן באופן משמעותי מאוד.
* רומח – רקטה ישראלית מדויקת (CEP < 10 m) בקוטר 122 מ"מ תוצרת התעשייה הצבאית/תעש מערכות וכיום אלביט מערכות.

==ראו גם==
המנתץ - ה-MLRS של צה"ל
* ארטילריה
* ארטילריה רקטית
* רקטה
* חיל התותחנים הישראלי
* משגר רקטות "להב"
* מערכות מתחרות:
** גראד תוצרת ברית המועצות, רוסיה והרפובליקה העממית של סין
** PULS תוצרת ישראל

==קישורים חיצוניים==

MLRS משגר רקטה
; כללי
* [http://www.army-technology.com/projects/mlrs/ MLRS באתר של Army Technology]
* [http://www.israeli-weapons.com/weapons/vehicles/self_propelled_artillery/mlrs/MLRS.html המנתץ באתר Israeli Weapons]
* [https://web.archive.org/web/20070929102622/http://www.eng.biu.ac.il/~noytza/mlrs.wmv לווידאו של השיגור]
* [http://www.army.mod.uk/equipment/aad/aad_mlrs.htm British MLRS]
* [http://www.youtube.com/watch?v=yNhLJZYwXqY MLRS] בערוץ היוטיוב של Military Channel

; המנתץ - ה-MLRS בשירות צה"ל
* [https://web.archive.org/web/20131002100037/http://mazi.idf.il/7003-11028-HE/IGF.aspx גשם של פלדה], אתר זרוע היבשה
* .
* 
* ירי המנתץ במלחמת לבנון השנייה:
** 
** 
** 
* 
* 
* 

==הערות שוליים==

MLRS M-270
קטגוריה:רקטות ארטילריות